Chris Hastings

Christopher Scott «Chris» Hastings (født 17. august 1964 i Hanover) er en amerikansk tidligere skihopper.Sports Reference: Chris Hastings  (olympiaresultater, besøkt 16. januar 2017) Han ble nasjonal mester i normalbakke i 1985 og 1987.Eastern Ski Jumping & Nordic Combined Foundation, Inc.: USA Ski Jumping National Champions  (besøkt 16. januar 2017)

Hastings konkurrerte internasjonalt i årene 1982-1989. Han ble nummer 28 i VM i skiflyging i Planica i 1985, og fikk 53.-plass i stor bakke i ski-VM i Oberstdorf 1987.Adam Kwieciński: Chris Hastings  (hoppresultater, besøkt 16. januar 2017) Det ble 49.-plass i stor bakke i OL i Calgary i 1988. Hans eneste plassering blant de 15 beste og poeng i verdenscupen var 10.-plass i storbakken i Lahtis 3. mars 1985.Lahden Kaupunginmuseo (Lahtis bymuseum): Resultater 3. mars 1985  (besøkt 16. januar 2017) Det ga ham 6 poeng og 53.-plass sammenlagt sesongen 1984/85.Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5 (s. 340) Hastings deltok én gang i den tysk-østerrikske hoppuka, i 1986/87, og kom på 70.-plass sammenlagt.

Etter hoppkarrieren har han blant annet vært hopptrener. Han ble tildelt det amerikanske skiforbundets pris som årets internasjonale hopptrener i 1992 og 1995,U.S. Ski and Snowboard Association: NC/J Coaching Awards (besøkt 16. januar 2017) og ble tatt opp i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 16. januar 2017) I 2000 ble han uteksaminert som kiropraktor fra New York Chiropractic College.Sojourns Community Health Clinic: Chris Hastings, DC  (besøkt 16. januar 2017)

Chris Hastings er bror av skihopperen Jeff Hastings.

Referanser

 Eksterne lenker 


Kategori:Skihoppere fra USA
Kategori:Skihoppere under Vinter-OL 1988
Kategori:Deltakere for USA under Vinter-OL 1988